**XXIII. Garzó Imre Területi Fizikaverseny**

**Hódmezővásárhely, Bethlen Gábor Református Gimnázium**

**Versenykiírás**

A versenyt **2021. május 27**-n, csütörtökön a hódmezővásárhelyi Bethlen Gábor Református Gimnázium rendezi meg online formában.

A versenyen részt vehetnek a hódmezővásárhelyi és Hódmezővásárhely környéki iskolák 7. és 8. osztályos diákjai.

A verseny évfolyamonként kerül értékelésre.

A feladatsor mindkét évfolyamon 10-10 számításos, illetve jelenségértelmező feladatot tartalmaz, a mellékelt ismeretanyag szerint, mely a Bor Pál Fizikaverseny ismeretanyagával egyezik meg.

A feladatok feleletválasztósak vagy egyszerű rövid numerikus választ igényelnek.

A dolgozatok megírására 60 perc áll a regisztrált versenyzők rendelkezésére, s erre **15:00 órai kezdettel** kerül sor. (A versenyzők a regisztrációnál megadott email-címre fogják megkapni az online feladatlap linkjét.)

Az eredményeket a regisztrációkor megadott email-címekre küldjük el.

A legjobb eredményt elérőket könyvjutalommal, oklevéllel jutalmazzuk, melyeket az iskolákhoz juttatunk el.

A legeredményesebben szereplő min. 3 hetedik osztályos tanuló – amennyiben iskolánk matematika -fizika- digitális kultúra tagozatára adja be jelentkezését – a szóbeli felvételin vizsga nélkül maximális pontszámot kap.

**Jelentkezni kizárólag az alábbi űrlap kitöltésével lehet:**

<https://forms.gle/bxedoLyqg61spRHv5>

Nevezési díj nincs.

A nevezési határidő **2021. május 24., hétfő 23:59.**

További információk a versenyről (pl. előző évek feladatsorai, eredményei) az iskola honlapján, a fizika tantárgy menüponton belül (http://bgrg.hu/Files/fiz/garzo/garzoind.htm) találhatók, illetve a verseny szervezőjétől, Vincze Szabolcstól (vincze.szabolcs@gbgrg.hu) kérhetők.